**Δυνατότητα Επέκτασης**

Σύνδεση με άλλα μαθήματα

Το εργαστήριο θα ήταν προτιμότερο να διεξαχθεί προς τη μέση της σχολικής χρονιάς. Αυτό προτείνεται γιατί οι μαθητές/τριες θα έχουν διδαχθεί αρκετούς από τους φυσικούς νόμους για την κίνηση με τους οποίους καταπιάνεται το συγκεκριμένο εργαστήριο. Ήδη όμως από το μάθημα της Γεωλογίας - Γεωγραφίας στην Α’ Γυμνασίου και συγκεκριμένα από το κεφάλαιο για το φυσικό περιβάλλον Β1.1 ‘’Ο πλανήτης Γη’’ γνωρίζουν ήδη το σχήμα της Γης και την κίνηση που εκτελεί γύρω από τον Ήλιο.

Προτείνεται συνεργασία με τον/την εκπαιδευτικό που διδάσκει Φυσική.

Σύνδεση με το Αναλυτικό Πρόγραμμα

Όλες οι προτεινόμενες δραστηριότητες έχουν άμεση συσχέτιση με τα προσδοκώμενα αποτελέσματα των Προγραμμάτων Σπουδών των αντίστοιχων μαθημάτων της Β’ Γυμνασίου που εμπλέκονται σε αυτό το εργαστήριο δεξιοτήτων.